ມຽນມາ ຍັງກັກຂັງ ນັກໂທດ ການເມືອງ ຫຼັງຈາກ ເສັ້ນຕາຍ ຜ່ານໄປ
ສະມາຄົມຊ່ວຍເຫລືອ ພວກນັກ​ໂທດ​ການ​ເມືອງມຽນມາ ກ່າວ​ວ່າ ມີນັກ​ໂທດ​ການ​ເມືອງ 33 ຄົນ ຍັງ​ບໍ່​ທັນ​ໄດ້​ຖືກ​ປ່ອຍ​ໂຕ ຫລັງ​ຈາກເສັ້ນຕາຍ ໃນການ​ໃຫ້​ອະ​ໄພ​ໂທດ ຜ່ານໄປ.
ຫ້າອາທິດ ຫລັງຈາກເສັ້ນຕາຍທີ່ປະທານາທິບໍດີມຽນມາ ທ່ານ Thein Sein ໄດ້ຕັ້ງໄວ້ເພື່ອປ່ອຍພວກນັກໂທດການເມືອງທັງ ໝົດນັ້ນ ບັນດານັກເຄຶ່ອນໄຫວ ກ່າວຕໍ່ວີໂອເອວ່າ ມີຫລາຍສິບ ຄົນ ຍັງຖືກກັກຂັງຢູ່ໃນຄຸກ ແລະອີກຫລາຍຄົນໄດ້ຖືກຈັບ ສະມາຄົມຊ່ວຍເຫຼືອ ພວກນັກໂທດການເມືອງ ກ່າວວ່າ ມີນັກ ໂທດການເມືອງ 33 ຄົນຍັງບໍ່ທັນໄດ້ຖືກປ່ອຍໂຕຫຼັງຈາກເສັ້ນ ຕາຍໃນການໃຫ້ອະໄພໂທດຂອງປະທານາທິບໍດີໃນວັນທີ 30 ເດືອນທັນວາຜ່ານໄປ ຊຶ່ງຫລັງຈາກນັ້ນ ບັນດາເຈົ້າໜ້າທີ່ ລັດ ຖະບານ ໄດ້ປະກາດວ່າ ບັນຫານີ້ ໄດ້ຮັບການແກ້ໄຂໄປແລ້ວ ທ່ານ Bo Kyi ຈາກສະມາຄົມຊ່ວຍເຫລືອພວກນັກໂທດການເມືອງ ກ່າວໃນວັນສຸກມື້ນີ້ ໃນ ການໃຫ້ສໍາພາດທາງໂທລະສັບ ກັບວີໂອເອວ່າ ການຢືນຢັດ ໃດໆກໍຕາມຂອງລັດຖະບານ ວ່າບັນຫາໄດ້ຮັບການແກ້ໄຂໄປແລ້ວນັ້ນ ແມ່ນ ບໍ່ຖືກຕ້ອງ ທ່ານ Bo Kyi ເວົ້າວ່າ “ຂ້າພະເຈົ້າບໍ່ເຫັນພ້ອມນຳ ຂ້າພະເຈົ້າເຊື່ອວ່າ ຍັງມີບັນດານັກໂທດ ການເມືອງຢູ່ໃນມຽນມາ ຢ່າງໜ້ອຍ 33 ຄົນ ຍິ່ງໄປກວ່ານັ້ນຍັງມີອີກຫລາຍຄົນ ໄດ້ຖືກຈັບ ໃນປີ 2014 ” ສະມາຄົມຊ່ວຍເຫຼືອນັກໂທດການເມືອງ ກ່າວວ່າ ຢ່າງໜ້ອຍ 10 ຄົນໄດ້ຖືກຈັບຍ້ອນເຫດ ຜົນທາງດ້ານການເມືອງ ນັບຕັ້ງແຕ່ຕົ້ນປີນີ້ມາ ຫລາຍຄົນໄດ້ຖືກກັກຂັງໄວ້ ພາຍໃຕ້ກົດ ໝາຍເກົ່າ ທີ່ຫລາຍໆຄົນໄດ້ຖືກປ່ອຍ ດ້ວຍການໃຫ້ອະໄພໂທດນັ້ນ ກຸ່ມດັ່ງກ່າວນີ້ຍັງເວົ້າວ່າ ຢ່າງໜ້ອຍ 148 ຄົນພາກັນລໍຖ້າການຕັດສິນລົງໂທດ ບັນດານັກ ເຄື່ອນໄຫວທັງຫລາຍເຫລົ່ານີ້ ບໍ່ໄດ້ຮວມຢູ່ໃນການໃຫ້ອະໄພໂທດຄັ້ງກ່ອນ ເພາະວ່າ ເຂົາ ເຈົ້າຍັງປະເຊີນໜ້າກັບຂໍ້ຫາທາງອາຍານຳດ້ວຍ ທີ່ເຮັດໃຫ້ການພົ້ນໂທດຂອງເຂົາເຈົ້າສັບ ສົນເຂົ້າໄປອີກ